**РАЙОННА ИЗБИРАТЕЛНА КОМИСИЯ ЯМБОЛ**

ПРОТОКОЛ

№5

На 9 февруари 2017 г. се проведе заседание на Районна избирателна комисия в Тридесет и първи изборен район-Ямболски при следния

Д н е в е н р е д:

1.Проект на решение относно разпределение на членовете на РИК за отговорници за СИК на територията на изборния район, при произвеждане на изборите за народни представители на 26 март 2017г.

*докладчик: Златка Делчева*

2. Проект на решение относно определяне на специалист – експерт и специалист – технически сътрудник към Районна избирателна комисия в Тридесет и първи изборен район – Ямболски.

*докладчик:Димитър Събев*

3. Доклад по входяща поща

*докладчик: Мариана Гърдева и Лора Каламерова*

4*.*Разни

**ПРИСЪСТВАХА**: Екатерина Янева, Мариана Гърдева, Марияна Петрова, Димитър Събев, Драгомир Димитров, Ани Канева, Лора Каламерова, Весела Караманова, Кети Котева, Елена Иванова и Златка Делчева.

**ОТСЪСТВА**: Орхан Юсеинов и Георги Бодуров по уважителни причини

Заседанието бе открито в 16,00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват11 членове на комисията, отсъстват Орхан Юсеинов и Георги Бодуров по уважителни причини, имаме необходимия кворум. Откривам заседанието.

За поименното отчитане на гласуването предлагам Златка Делчева, а да протоколира заседанието предлагам колегата Лора Каламерова. Който е съгласен, моля да гласува.

**ВЕСЕЛА КАРАМАНОВА:** В зала 11 членове. Гласували **За** – 11 членове: Екатерина Янева, Мариана Гърдева, Марияна Петрова, Димитър Събев, Драгомир Димитров, Ани Канева, Лора Каламерова, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, предлагам ви заседанието да протече при следния дневен ред: точка първа: Проект на решение относно разпределение на членовете на РИК за отговорници за СИК на територията на изборния район, при произвеждане на изборите за народни представители на 26 март 2017г.; точка втора: проект на решение относно определяне на специалист – експерт и специалист – технически сътрудник към Районна избирателна комисия в Тридесет и първи изборен район – Ямболски; точка трета доклад по входяща поща и последна точка Разни.Има ли допълнения към Дневния ред?

Не виждам такива, поради което Моля, който е съгласен с така предложения дневен ред да гласува с вдигане на ръка.

**ВЕСЕЛА КАРАМАНОВА:** В зала 11 членове. Гласували **За** – 11 членове: Екатерина Янева, Мариана Гърдева, Марияна Петрова, Димитър Събев, Драгомир Димитров, Ани Канева, Лора Каламерова, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Уважаеми колеги, преминаваме към разглеждането на точка първа от дневния ред:

Проект на решение относно разпределение на членовете на РИК за отговорници за СИК на територията на изборния район, при произвеждане на изборите за народни представители на 26 март 2017г.

Давам думата на колегата Златка Делчева да докладва проекта за решение.

**ЗЛАТКА ДЕЛЧЕВА:** Колеги, зачитам ви изготвения проект на решение:

На основание чл. 72, ал. 1, т. 1 от Изборния кодекс и  раздел ІХ „Действия на РИК в предизборния ден" на Методически указания на ЦИК по прилагане на Изборния кодекс за районните избирателни комисии, приети с Решение №4224-НС/6.02.2017 г. на ЦИК, Районна избирателна комисия в Тридесет и първи изборен район - Ямболски

**Р Е Ш И:**

1.ПРИЕМА разпределението на членовете на РИК за отговорници на секционни избирателни комисии, както следва:

|  |  |  |
| --- | --- | --- |
| **Община/СИК №** | **Член на РИК /отговорник/** | **тел. на отговорника** |
| Ямбол от СИК №312600001 до СИК №312600021 | Марияна Петрова | 0887630887 |
| Ямбол от СИК №312600022 до № 312600040 | Мариана Гърдева | 0888707570 |
| Ямбол от СИК №312600041 до №312600062 | Димитър Събев | 0878975735 |
| Ямбол от СИК №312600063 до СИК№ 312600083 | Драгомир Димитров | 0879854340 |
| Ямбол от СИК №312600084 до СИК № 3126000101 | Кети Котева | 0888775762 |
| Тунджа от СИК №312500001 - 312500021 | Елена Иванова | 0887404535 |
| Тунджа от СИК №312500022 до СИК №312500049 | Златка Делчева | 0895481170 |
| Стралджа от СИК № 312200001 до СИК № 312200029 | Ани Канева | 0898268608 |
| Елхово от СИК № 310700001 до СИК № 310700029 | Лора Каламерова | 0885044664 |
| Болярово от СИК № 310300001 до СИК №310300020 | Весела Караманова | 0988390273 |

2.При необходимост СИК може да отправя запитвания освен към определените в т.1 отговорници по СИК и към всички останали членове на РИК.

3.Всички секционни избирателни комисии на територията на 31–ви изборен район Ямболски, в предизборния ден и в изборния ден до 20.00 часа при възникнали въпроси, могат да звънят на следните телефони:

**046/686828; 046/686829; 046/686830; 0889 414 398; 0889 371 621.**

В изборния ден след 20.00 часа телефон за връзка - **046/686828; 0889 414 398; 0889 371 621**

Контакти с председател на РИК –Ямбол и на телефони **0889 374 685; 0887 504 540.**

Решението на РИК подлежи на оспорване пред ЦИК в тридневен срок от обявяването му по реда на чл.73 от ИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте проекта за решение, има ли предложения за допълнения или редакция?

Драгомир Димитров заявява думата.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте, Димитров.

**ДРАГОМИР ДИМИТРОВ:** Нямам допълнения или редакции по проекта за решение, имам предложение това решение да се предостави по папки за всяка една СИК.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, това решение го вземаме сега, защото знаете, че предстоят регистрациите, ще бъдем всички ангажирани и за разлика от предходните избори, за парламентарните избори ще имаме доста повече работа и е възможно да забравим да го вземем. Други мнения?

**АНИ КАНЕВА:** Колеги, предлагам да се отрази, че СИК могат да звънят на всеки един телефон. Когато провеждаме обученията на секциите по общини, ние им казваме, че могат да звънят на всеки един посочен телефон.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, предлагам да премахнем предизборен и изборен и да добавим т. 3 – при възникнали въпроси могат да звънят на всички телефони. Тока 2 ще звучи по друг начин, а именно - при необходимост СИК може да отправя запитвания освен към определените в т.1 отговорници по СИК и към всички останали членове на РИК. Приемам това предложение и следва да укажем на СИК да поставят пред изборното помещение телефоните за контакт.

**ЕЛЕНА ИВАНОВА:** Колеги, аз предлагам да допълним решението като запишем – при необходимост. Освен това след като излязат методическите указания за СИК, там ще бъде отразени и задълженията.

**АНИ КАНЕВА:**Колеги, община Ямбол бяха пропуснали в материалите да поставят телефоните за контакт, затова ми се струва, че е целесъобразно това да го заложим в наше решение и да го представим на общините.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, предлагам това да го направим след като излязат Методическите указания за обучение на СИК. Ако няма други предложения и допълнения, моля да преминем в режим на гласуване. Който е съгласен с проект на решение и направените по него допълнения, моля, да гласува с вдигане на ръка.

**ВЕСЕЛА КАРАМАНОВА:** В зала 11 членове. Гласували **За** – 11 членове: Екатерина Янева, Мариана Гърдева, Марияна Петрова, Димитър Събев, Драгомир Димитров, Ани Канева, Лора Каламерова, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 10-НС от 09.02.2017г.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, продължаваме с точка втора от дневния ред: Проект на решение относно определяне на специалист – експерт и специалист – технически сътрудник към Районна избирателна комисия в тридесет и първи изборен район – Ямболски.Давам думата на колегата Събев да докладва изготвения проект за решение.

**ДИМИТЪР СЪБЕВ:** Колеги, съгласно Решение № 4131-НС от 26.01.2017 г.на ЦИК за подпомагане дейността на РИК за периода от назначаването на РИК до 14 дни от произвеждане на изборите за народни представители може да се наемат специалисти и технически сътрудници.

В тази връзка в РИК-Ямбол са постъпили 2 броя СV – та. Едното е за технически сътрудник-експерт, а другото за технически сътрудник-специалист. Зачитам Ви изготвения проект на решение

На основание чл. 72, ал.1, т.1 от Изборния кодекс и Решение № 4131-НС от 26.01.2017г.  на ЦИК, Районна избирателна комисия в Тридесет и първи изборен район - Ямболски

**Р Е Ш И:**

I. Определя функциите, които следва да изпълнява специалист - експертът, както следва:

1. Поддържа база данни на СИК/ПСИК и актуализира същите на основание взетите решения на Районна избирателна комисия в Тридесет и първи изборен район – Ямболски;
2. Изготвя удостоверения на назначените членове на СИК и регистрираните застъпници;
3. Поддържа електронния регистър на жалбите и сигналите, като своевременно попълва регистъра след предоставянето му от член на Районна избирателна комисия в Тридесет и първи изборен район - Ямболски;
4. Поддържа регистъра на застъпниците;
5. Поддържа публичен регистър на кандидатските листи;
6. Актуализира информацията на Интернет страницата на Районна избирателна комисия в Тридесет и първи изборен район - Ямболски, като своевременно публикува взетите от комисията решения, подготвения дневен ред за насрочените заседания на комисията, протоколите от заседанията на комисията, както и изготвените от нея съобщения, по реда, определен с приетата от ЦИК процедура за актуализиране.
7. Изпълнява и други функции, възложени му от Районна избирателна комисия в Тридесет и първи изборен район - Ямболски.

II. Определя за специалист - експерт Кремена Ганчева Ружева, с ЕГН: ………………, която следва да изпълнява функциите, определени в т.I от решението за периода от **10.02.2017г. до 09.04.2017 г. включително**.

III. Определя функциите, които следва да изпълнява специалистът – технически сътрудник, както следва:

1. Протоколиране на заседанията на комисията;
2. Организиране и подреждане на текущата документация на комисията;
3. Техническо подпомагане на членовете на комисията;
4. Изпълнява и други функции, възложени му от Районна избирателна комисия в Тридесет и първи изборен район - Ямболски.

IV. Определя за специалист – технически сътрудник Таня Живкова Николова, с ЕГН: ………., която следва да изпълнява функциите, определени в т.III от решението за периода от **10.02.2017г. до 09.04.2017 г. включително**.

Граждански договори с определените от Районна избирателна комисия в Тридесет и първи изборен район – Ямболски лица се сключва от Областен управител на област Ямбол.

Екземпляр от настоящото решение да се представи на Областния управител.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, чухте проект за решение. На мен ми се струва целесъобразно да допълним функциите на тези две лица, а именно: - активно участие в предизборния и изборния ден и архивирането на документите. Искам изрично да допълним проекта за решение и да им се вменят тези задължения. Сега искам да чуя Вашето мнение. Заповядайте, колега Димитров.

**ДРАГОМИР ДИМИТРОВ:** Колеги, аз съм съгласен. Знаете колко сме натоварени в последните дни преди изборния ден, а и след това всеки един документ трябва да се архивира.

**ПРЕДСЕДАТЕЛЯТ ЕКАТЕРИНА ЯНЕВА**: Искате ли нещо друго да се добави?

Заповядайте, Делчева.

**ЗЛАТКА ДЕЛЧЕВА:** Колеги, знаете, че имаме право по решението на ЦИК и на друг експерт и специалисти, така че ще могат да се справят с вменените им задължения.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, трябва да добавим – изготвя удостоверения за застъпници и листи.

**ПРЕДСЕДАТЕЛЯТ ЕКАТЕРИНА ЯНЕВА:** Заповядайте, колега Гърдева.

**МАРИАНА ГЪРДЕВА:** Моля, колегата Събев да ни обясни с какво повече техническия експерт е натоварен от техническия специалист.

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте Събев.

**ДИМИТЪР СЪБЕВ:** Всеки, който регистрира листа, застъпници и др. трябва освен на хартиен носител да ни предостави данни и на технически носител. Този носител експерта трябва веднага да го провери, ако има проблем и/или дублиране на имена да се отстрани, защото преди да подготвим проекта за решение трябва всички нередности да са отстранени. Същото важи и тогава, когато се предават данни на информационно обслужване.Пример – регистрация на застъпници – всяко предложение трябва са провери от техническия експерт, след което се предава на информационно ние чакаме справка и т.н. При заявление за смяна на застъпници или членове на СИК трябва да дадем копие от предложението, за да се отстранят евентуални проблеми преди изготвяне на решението и издаване на удостоверенията.

**ПРЕДСЕДАТЕЛЯТ ЕКАТЕРИНА ЯНЕВА:** Колеги, подпомагането ви при използването на офис техниката се извършва от техническия специалист. Има ли други предложения за допълнение към проекта на решение. Няма. Който е съгласен с проекта за решение с направените по него допълнения и уточнения, моля, да гласува с вдигане на ръка.

**ВЕСЕЛА КАРАМАНОВА:** В зала 11 членове. Гласували **За** – 11 членове: Екатерина Янева, Мариана Гърдева, Марияна Петрова, Димитър Събев, Драгомир Димитров, Ани Канева, Лора Каламерова, Весела Караманова, Кети Котева, Елена Иванова и Златка Делчева.

**Против** – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с № 11-НС от 09.02.2017г.

**ПРЕДСЕДАТЕЛЯТ ЕКАТЕРИНА ЯНЕВА:** По точка 3 от дневния ред – Доклад по входяща поща, давам думата на колегата Гърдева и колегата Каламерова.

**МАРИАНА ГЪРДЕВА:** Колеги, до обяд няма постъпили писма във входящия дневник.

**ЛОРА КАЛАМЕРОВА:** Колеги и в следобедното дежурство няма постъпили документи или писма в РИК-Ямбол.

**ПРЕДСЕДАТЕЛЯТ ЕКАТЕРИНА ЯНЕВА:** Колеги преминаваме към т. 4 от дневния ред. Заповядайте, Гърдева.

**МАРИАНА ГЪРДЕВА**: Колеги до обяд бяхме дежурни с колегата Златка Делчева и има постъпили две обаждания по телефона. Интересуваха се за регистрация на Инициативен комитет, както и дали РИК-Ямбол ще приема документи в събота и неделя. Дадени са нужните указания, както и подробно е обяснено за работното време на РИК.

**ПРЕДСЕДАТЕЛЯТ ЕКАТЕРИНА ЯНЕВА:** Поради изчерпване на дневния ред закривам днешното заседание и насрочвам следващото заседание за 13.02.2017г. от 16:00 часа.

Заседанието беше закрито в 16:40 ч.

ПРЕДСЕДАТЕЛ:

Екатерина Янева

СЕКРЕТАР:

Лора Каламерова